***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2020 թվականի \_\_\_\_\_\_\_\_\_\_\_\_\_\_ -ի N - Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՅԻՍԻ 23-Ի N 635-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ հոդվածի դրույթներով` Հայաստանի Հանրապետության կառավարությունը **որոշում է.**

1․ Հայաստանի Հանրապետության կառավարության 2019 թվականի մայիսի 23-ի «Անհատույց օգտագործման իրավունքով անշարժ գույք հանձնելու և քանդման (ապամոնտաժման) աշխատանքներ կազմակերպելու մասին» N 635-Ա որոշման մեջ կատարել հետևյալ փոփոխությունները․

1. 1-ին կետում «1039» թիվը փոխարինել «766,17» թվով, «53,4» թիվը փոխարինել «41,18» թվով և «պարսպի համապատասխան հատվածով» բառե­րը փոխարինել «43,4 քառ. մետր ընդհանուր մակերեսով պարսպով» բառերով։
2. 1-ին, 2-րդ, 6-րդ և 8-րդ կետերում «տնտեսական զարգացման և ներդրումների» բառերը փոխարինել «տարածքային կառավարման և ենթակառուցվածքների» բառերով։

**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՅԻՍԻ 23-Ի N 635-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. ԱՆՀՐԱԺԵՇՏՈՒԹՅՈՒՆԸ

Նախագծի ընդունումը պայմանավորված է ՀՀ կառավարության և Ասիական զարգացման բանկի միջև կնքված վարկային պայմանագրի հիման վրա իրականացվող «Սեյսմիկ անվտանգության բարելավման ծրագրի» իրականացման ապահովմամբ։

**Ընթացիկ իրավիճակը և խնդիրները**

«Սեյսմիկ անվտանգության բարելավման ծրագրում ընդգրկված Երևանի Մ.Մխոյանի անվան թիվ 68 հիմնական դպրոցի (Նոր-Արեշ 8 փողոց, շենք 56) համար կատարված փորձաքննության եզրակացության համաձայն` շենքը ամրացման ենթակա չէ, և նախատեսվում է կառուցել թվով 648 աշակերտի համար նոր դպրոց: Սակայն, գործող քաղաքաշինական նորմերի համաձայն, առկա տարածքը չի բավարարում այդ ցուցանիշներին և ծրագրի փորձագետների կողմից տեղում իրականացված դիտարկումների արդյունքում պարզ է դարձել, որ տարածքը հնարավոր է ընդլայնել հարևանությամբ գտնվող օպտիմալացման արդյունքում այլևս չգործող զինվորական կոմիսարիատի տարածքի հաշվին: ՀՀ պաշտպանության նախարարության «Ռազմաքարտեզագրական» կենտրոնի կողմից 2019 թվականի նոյեմբերի 11-ին կատարվել է Երևան քաղաքի Էրեբունի փողոցի N 8 հասցեում գտնվող հողամասի և շենք շինությունների չափագրում, որի արդյունքները տարբերվեւմ են ՀՀ անշարժ գույքի կադաստրի կոմիտեի կողմից տրված թիվ 2750074 սեփականության վկայականում ամրագրված չափերից (եզրակացությունը և չափագրման վերաբերյալ տեղեկատվությունը կցվում է)։

**Կարգավորման նպատակը և բնույթը**

Նախագծով առաջարկվում է հիմք ընդունելով չափագրման արդյունքները՝ հստակեցնել և ճշգրտել Երևան համայնքի Էրեբունի վարչական շրջանի Էրեբունի փողոցի N 8 հասցեում գտնվող շենք-շինության հողատարածքների չափերը։

**Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից։

**Իրավական ակտի կիրառման դեպքում ակնկալվող արդյունքը**

Կառավարության որոշման ընդունմամբ ակնկալվում է կառուցել 648 աշակերտների համար անվտանգ, ապահով և ժամանակակից քաղաքաշինական ու կրթական բոլոր չափանիշներին բավարարող դպրոց։

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՅԻՍԻ 23-Ի N 635-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՅԻՍԻ 23-Ի N 635-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: